
6 DR.31.3.2010 

 
 

3. Ir. Haji Hamim bin Samuri [Ledang] minta Menteri Pelajaran 
menyatakan kejayaan kerajaan mengadakan Bulan Bahasa Kebangsaan dalam 
memartabatkan bahasa Melayu seperti yang termaktub dalam Perlembagaan 
sebagai bahasa kebangsaan.  

Timbalan Menteri Pelajaran I [Datuk Ir. Dr. Wee Ka Siong]:  Terima 
kasih Tuan Yang di-Pertua.  Bulan Bahasa Kebangsaan (BBK) adalah salah satu 
kegiatan utama Dewan Bahasa dan Pustaka yang dinaungi oleh Kementerian 
Pelajaran Malaysia dan merupakan kesinambungan daripada pelbagai kempen 
bahasa dan sastera kebangsaan yang mula diadakan sejak dari tahun 1960-an.   

Selaras dengan usaha untuk melestarikan Gagasan 1Malaysia yang 
bermatlamat untuk menyatupadukan masyarakat berbilang kaum di Malaysia, 
pada tahun 2009 – Bulan Bahasa dan Sastera Negara (BBSN) telah melalui 
proses penjenamaan semula dan kini kempen tersebut dikenali dengan Bulan 
Bahasa Kebangsaan (BBK).  Bagi menjadikan kegiatan BBK mendapat 
penyertaan yang lebih meluas dan berkesan, kerjasama antara Kementerian 
Pelajaran dengan kerajaan-kerajaan negeri dipertingkatkan.   

Untuk maklumat Ahli Yang Berhormat, antara objektif Bulan Bahasa 
Kebangsaan ini adalah:- 

(i) memantapkan, memperkukuh dan mempamerkan jati diri 
dan citra bangsa Malaysia; 

(ii) menguatkan rasa megah terhadap bahasa kebangsaan; 

(iii) mengeratkan dan memperkukuh perpaduan bangsa 
melalui bahasa Kebangsaan; dan 

(iv) menyemarakkan peranan bahasa Kebangsaan sebagai 
tonggak pembinaan negara bangsa. 

Secara keseluruhannya, sebanyak 119 projek atau kegiatan yang telah 
dilaksanakan bersempena dengan pelaksanaan BBK pada tahun lalu.  Kesemua 
projek yang telah dirancang ini telah dilaksanakan dengan jayanya.  Kejayaan ini 
dapat dicapai atas faktor-faktor yang berikut:-  

(i) sokongan yang padu daripada pucuk pimpinan negara 
dan negeri; 

(ii) perancangan yang sistematik daripada semua 
jawatankuasa; 

(iii) hasil kerjasama yang erat serta tindakan yang proaktif 
oleh semua jawatankuasa yang terlibat; dan 

(iv) promosi dan publisiti yang berkesan dan menyeluruh. 

Tuan Yang di-Pertua, usaha dan sokongan daripada semua pihak dapat 
dilihat melalui kejayaan pelaksanaan Majlis Pelancaran Bulan Bahasa 
Kebangsaan peringkat Kebangsaan yang telah berjaya mendapat sambutan 
penyertaan yang luar dugaan dengan kehadiran hampir 5,000 orang.  Malahan 
penganjuran juga telah mendapat liputan yang meluas daripada semua media 
cetak dan elektronik di negara kita. Terima kasih. 

Ir. Haji Hamim bin Samuri [Ledang]:  Terima kasih Tuan Yang di-Pertua.  
Saya ucapkan tahniah kepada Yang Berhormat Timbalan Menteri atas hujah tadi.  



3. Ir. Haji Hamim bin Samuri [Ledang] minta Menteri Pelajaran menyatakan kejayaan kerajaan mengadakan Bulan Bahasa Kebangsaan dalam memartabatkan bahasa Melayu seperti yang termaktub dalam Perlembagaan sebagai bahasa kebangsaan. Timbalan Menteri Pelajaran I [Datuk Ir. Dr. Wee Ka Siong]: Terima kasih Tuan Yang di-Pertua. Bulan Bahasa Kebangsaan (BBK) adalah salah satu kegiatan utama Dewan Bahasa dan Pustaka yang dinaungi oleh Kementerian Pelajaran Malaysia dan merupakan kesinambungan daripada pelbagai kempen bahasa dan sastera kebangsaan yang mula diadakan sejak dari tahun 1960-an. Selaras dengan usaha untuk melestarikan Gagasan 1Malaysia yang bermatlamat untuk menyatupadukan masyarakat berbilang kaum di Malaysia, pada tahun 2009- Bulan Bahasa dan Sastera Negara (BBSN) telah melalui proses penjenamaan semula dan kini kempen tersebut dikenali dengan Bulan Bahasa Kebangsaan (BBK). Bagi menjadikan kegiatan BBK mendapat penyertaan yang lebih meluas dan berkesan, kerjasama antara Kementerian Pelajaran dengan kerajaan-kerajaan negeri dipertingkatkan. Untuk maklumat Ahli Yang Berhormat, antara objektif Bulan Bahasa Kebangsaan ini adalah:-. (i) memantapkan, memperkukuh dan mempamerkan jati diri dan citra bangsa Malaysia; (ii) menguatkan rasa megah terhadap bahasa kebangsaan; (iii) mengeratkan dan memperkukuh perpaduan bangsa melalui bahasa Kebangsaan; dan. (iv) menyemarakkan peranan bahasa Kebangsaan sebagai tonggak pembinaan negara bangsa. Secara keseluruhannya, sebanyak 119 projek atau kegiatan yang telah dilaksanakan bersempena dengan pelaksanaan BBK pada tahun lalu. Kesemua projek yang telah dirancang ini telah dilaksanakan dengan jayanya. Kejayaan ini dapat dicapai atas faktor-faktor yang berikut:-. (i) sokongan yang padu daripada pucuk pimpinan negara dan negeri; (ii) perancangan yang sistematik daripada semua jawatankuasa; (iii) hasil kerjasama yang erat serta tindakan yang proaktif oleh semua jawatankuasa yang terlibat; dan. (iv) promosi dan publisiti yang berkesan dan menyeluruh. Tuan Yang di-Pertua, usaha dan sokongan daripada semua pihak dapat dilihat melalui kejayaan pelaksanaan Majlis Pelancaran Bulan Bahasa Kebangsaan peringkat Kebangsaan yang telah berjaya mendapat sambutan penyertaan yang luar dugaan dengan kehadiran hampir 5,000 orang. Malahan penganjuran juga telah mendapat liputan yang meluas daripada semua media cetak dan elektronik di negara kita. Terima kasih. Ir. Haji Hamim bin Samuri [Ledang]: Terima kasih Tuan Yang di-Pertua. Saya ucapkan tahniah kepada Yang Berhormat Timbalan Menteri atas hujah tadi.